доставчиците на соя. Поради ограниченото време останалите две организации (7) не бяха инспектирани. ACSOJA и CARBIO бяха избрани да бъдат инспектирани, тъй като в тях членуват две организации, които имаше най-голяма вероятност да съдействат при разследването.
 (57)
 По време на срещата с ACSOJA представителите на Комисията отправиха редица въпроси относно ситуацията на пазара на соя в Аржентина, както и относно деловите отношения на ACSOJA и производителите на биодизел и въздействието на експортните такси върху тяхната дейност. Представителят на ACSOJA не предостави съдържателен отговор на тези въпроси, нито конкретни данни и доказателства от полза за разследването. Стана ясно, че ACSOJA просто представлява други представителни организации от веригата за създаване на стойност в сектора на соята и не е в състояние да отговори на подробни запитвания или да предостави на службите на Комисията поисканата във въпросника информация относно производството на соя.
 (58)
 Освен това по време на контролното посещение ACSOJA пое ангажимент да изпрати съобщения за медиите относно експортните такси за соя и производството ѝ надолу по веригата. Комисията не получи тези съобщения за медиите.
 (59)
 Тъй като CARBIO е сдружение на производители на биодизел, то не беше в състояние да предостави поисканите от Комисията данни за соята.
 (60)
 Поради това, що се отнася до предполагаемото предоставяне на соя срещу по-ниско от адекватното възнаграждение ПА не предостави необходимата информация и доказателства, както бяха поискани от Комисията във въпросника, в писмото от 17 април 2018 г. и по време на контролното посещение.
 (61)
 Поради липсата на достатъчно сътрудничество Комисията не успя да събере цялата информация, която счита за необходима за своите заключения в настоящото разследване. По-конкретно, Комисията не успя да получи информация и данни относно пазара, на който извършват продажби производителите на соя, въздействието на държавните мерки (например експортните такси за соя) върху тяхното поведение, както и доставките на соя за производителите на биодизел.
 (62)
 Тази информация включваше поведението и решенията на производителите на соя преди и след въвеждането на различни промени в експортните такси и други подобни ограничителни мерки, производствените стратегии и капацитета им да преминат към алтернативни култури, наличието на обработваема земя и достъпът до нея, характеристиките и динамиката на пазара по отношение на разграничението между големи предприятия и МСП, каналите за продажби и маркетинг на производителите на соя и стратегиите за вътрешните и експортните им пазари, цените и ценовите политики на вътрешните и експортните им пазари, въздействието на международната цена върху ценовите им политики, конкуренцията на вътрешния пазар и на експортните пазари, рентабилността им през годините, въздействието на евентуален свръхкапацитет и стратегиите за управление на запасите, вноса и износа на техните основни клиенти на вътрешния пазар и на експортните пазари, включително ролята на отрасъла за раздробяване на соя и добавената му стойност, както и конкурентоспособността му на пазара в Аржентина и на международните пазари.
 (63)
 Освен това, противно на посоченото от ПА в отговорите на въпросника, по време на контролното посещение службите на Комисията установиха, че ПА е мажоритарен собственик на един доставчик на соя за промишлеността за производство на биодизел, а именно YPF (8). Тъй като обаче YPF е